《李夫人及贵人歌》
南北朝·陆厥

属车桂席尘。豹尾香烟灭。彤殿向向芜。青蒲复萎绝。

坐萎绝。对向芜。临丹阶。泣椒涂。寡鹤羁雌飞且止。雕梁翠壁网蜘蛛。

洞房明月夜。对此泪如珠。

作者简介：（472—499）南朝齐吴郡吴人，字韩卿。陆闲长子。好属文，五言诗体甚新变。州举秀才，为王晏少傅主簿、迁后军行参军。尝与沈约论四声。东昏侯永元初，父闲被诛，坐系尚方狱。寻遇赦。感恸而卒。